CELEX: C2007/140/55
Language: mt
Date: 2007-06-23 00:00:00
Title: Kawża T-125/07: Rikors ippreżentat fis- 16 ta' April 2007 — Scientific and Technological Committee et vs Potocnik et , Membri tal-Kummissjoni

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/33
            
         Rikors ippreżentat fis-16 ta' April 2007 — Scientific and Technological Committee et vs Potocnik et, Membri tal-Kummissjoni
   (Kawża T-125/07)
   (2007/C 140/55)
   Lingwa tal-kawża: il-Pollakk
   Partijiet
   
      Rikorrenti: Scientific and Technological Committee of AGH University of Science and Technology et (Krakovja, Ir-Repubblika tal-Polonja) (rappreżentant: A. Żuraniewski, avukat)
   
      Konvenuti: J. Potocnik, S. Dimas u A. Piebalgs, Membri tal-Kummissjoni tal-Komunitajiet Ewropej
   Talbiet tar-rikorrent
   
               —
            
            
               li tingħata sentenza li tiddikjara li, peress li ma ħadux miżuri immedjati sabiex jipproteġu l-ħajja tal-poploazzjoni ta' l-UE malli rċevew tliet ittri li informawhom fuq it-theddid marbut mat-tekonoliġija ta' ħażna ta' CO2 f'depożiti ġeoloġiċi, il-Kummissarji ta' l-Unjoni Ewropea J. Potocnik, S. Dimas u A. Piebalgs wettqu reat ta' ommissjoni li bih ikkawżaw stat li għadu jeżisti ta' theddida għall-ħajja tal-popolazzjoni ta' l-UE kif ukoll ta' katastrofi ekoloġika;
            
         
               —
            
            
               li tingħata sentenza li tordna, jekk ikun meħtieġ, li jsiru r-riċerki proposti;
            
         
               —
            
            
               li jiġi ordnat, jekk ikun meħtieġ, il-finanzjament ta' riċerki kompleti li ma jkunux ta' natura kummerċjali iżda li jkunu destinati li jħarsu s-sigurtà tal-ħajja tal-popolazzjoni ta' l-UE; dwar id-depożiti
            
         
               —
            
            
               li tiġi ordnata, jekk ikun meħtieġ, is-sospensjoni fl-UE ta' proċedimenti ulterjuri ta' ħażna ta' CO2f'depożiti ġeoloġiċi sakemm isiru r-riċerki proposti.
            
         Motivi u argumenti prinċipali
   Ir-rikorrenti jitolbu li jiġi ddikjarat nuqqas ta' azzjoni minn Membri tal-Kummissjoni Ewropea li, informati mir-rikorrenti dwar it-theddid għas-saħħa tal-bniedem u għall-ambjent naturali minħabba l-ħażna mingħajr għata protettiv ta' diossidu ta' karbonju f'depożiti ġeoloġiċi, ma ħadux il-miżuri adatti sabiex jipprevjenu l-effetti negattivi ta' l-applikazzjoni ta' din it-tekonoliġija. Ir-rikorrenti jsostnu li l-Membri konvenuti tal-Kummissjoni, mistiedna sabiex jieħdu azzjoni konformi kif ukoll sabiex iwettqu r-riċerki proposti mir-rikorrenti fuq l-effetti tal-ħażna ta' diossidu ta' karbonju fil-wiċċ ta' l-art, ma ppreżentawx il-parir mitlub dwar il-problemi indikati fl-ilmenti li sarulhom. Ir-rikorrenti jirrilevaw li dan in-nuqqas ta' azzjoni jikser is-sistema ġuridka Komunitarja u jmur kontra l-obbligi ta' Kummissarju.